Model d'in rapport pussaivel:

**Rapport e proposta da la cumissiun da gestiun davart la revisiun da quints e**

**davart la controlla da gestiun dals ... en la vischnanca da ...**

Sa basond sin l'art. ... da la constituziun communala controllescha la cumissiun da gestiun – il pli tard suenter mintga clusiun dal quint annual – sche la gestiun e la contabilitad èn legalas e fa in rapport en scrit ed ina proposta. La controlla da la gestiun e da la contabilitad po ultra da quai vegnir surdada ad expertas ed experts privats.

**Responsabladad da la suprastanza communala**

La suprastanza communala è responsabla da cumpilar il quint annual en accordanza cun las prescripziuns legalas. Questa responsabladad cuntegna la cumpilaziun d'in quint annual ch'è liber d'indicaziuns faussas essenzialas en consequenza da cuntravenziuns u da sbagls.

**Revisiun da quints**

Nus avain l'incumbensa e la responsabladad da controllar il quint annual e da far in giudicament en chaussa. La cumissiun da gestiun ha controllà il quint annual 20..., che consista da la bilantscha, dal quint economic, dal quint d'investiziuns sco er da l'agiunta, en collavuraziun cun l'expert [num] ch'è vegnì incumbensà da la suprastanza communala. La controlla è vegnida planisada e realisada uschia che sbagls essenzials en il quint annual han pudì vegnir identifitgads. En spezial avain nus er controllà l'applicaziun dals princips da rendaquint decisivs, ils princips da la contabilitad armonisada per preventivs publics, las decisiuns essenzialas da valitaziun sco er la preschentaziun dal quint annual en sia totalitad.

**Controlla da gestiun**

La cumissiun da gestiun ha controllà la gestiun 20... dals organs communals e da l'administraziun. Principalmain ch'ils conclus da la radunanza e da la suprastanza communala vegnian exequids correctamain e ch'ils credits sco er las leschas e las ordinaziuns decisivas vegnian observadas.

**Giudicament da la controlla, proposta**

Tenor noss giudicament correspunda il quint annual per l'onn da quint ch'è vegnì terminà ils 31 da december 20.. a las prescripziuns legalas. Nus proponin a la radunanza communala d'approvar il quint annual 20.. e da dar distgargia a la suprastanza communala, a l'administraziun ed als organs communals.

Data: Cumissiun da gestiun

 da la vischnanca da …………………….

© 2018 Uffizi da vischnancas dal Grischun